ЩэкIуэгъуэм и 23-м Берлин къыщызэIуахащ Урысеймрэ Германиемрэ цIыхухэм я хуитыныгъэхэр гъэбыдэным теухуауэ къызэрагъэпэщ «Петербург зэпсэлъэныгъэхэр» XVI зэIущIэр. Урысейм икIа гупым хэтщ КъБР-м и Iэтащхьэ КIуэкIуэ Юрий
Зэхуэсышхуэр къыщызэIуахым, фIэхъус псалъэкIэ хэтхэм зыхуагъэзащ УФ-м и Чрезвычайнэ икIи полномочнэ лIыкIуэу Германием щыIэ Гринин Владимир, Урысейм и лъэныкъуэкIэ мы зэIущIэм и унафэщIхэм яхэт Зубков Виктор, Германием и лъэныкъуэкIэ — Пофаллэ Рональд, нэгъуэщIхэми.
ЗэIущIэм щытепсэлъыхьащ Урысеймрэ Германиемрэ я зэхущытыкIэм ехьэлIа Iуэху нэхъыщхьэхэм — политикэм, экономикэм, егъэджэныгъэм, щэнхабзэм, нэгъуэщIхэми. Абы къыщыпсэлъащ УФ-м и Президентым и чэнджэщэгъу, ЦIыхухэм я хуитыныгъэхэр щалъытэ жылагъуэм зегъэужьынымрэ цIыхум и хуитыныгъэмкIэ УФ-м и Президентым и деж щыIэ советым и унафэщI, «ЦIыхухэм я хуитыныгъэхэр щалъытэ жылагъуэ» лэжьакIуэ гупым и Iэтащхьэ Федотов Михаил.
«Петербург зэпсэлъэныгъэхэр» 2001 гъэм къызэрагъэпэщауэ щытащ УФ-м и Президент Путин Владимиррэ ФРГ-м и федеральнэ канцлер Шрёдер Герхардрэ я жэрдэмкIэ.
* * *
КъБР-м и Iэтащхьэ КIуэкIуэ Юрий зыхэт лIыкIуэ гупым зэIущIэм и етIуанэ махуэм «ЗауэлI-щхьэхуитщIыжакIуэ» фэеплъым удз гъэгъахэр тралъхьащ. Ар 1949 гъэм Трептов-паркым къыщызэIуахауэ щы-тащ совет цIыхубэр Хэку зауэшхуэм зэрыщытекIуам, Европэм ис лъэпкъхэр нацизмэм къызэрырагъэлам и фэеплъу.
лъэныкъуитIым я экономикэ зэпыщIэныгъэхэм зегъэужьыным зэIущIэм хэтахэр тепсэлъыхьащ.
КъБР-м и Iэтащхьэмрэ Правительствэмрэ я пресс-IуэхущIапIэ.
